Miljenko Marić

Komisija za Statut, Poslovnik i normativnu djelatnost

Stavljanje u proceduru donošenja akta o socijalnoj skrbi grada Trilja

-javna rasprava traži se

Trilj, 21.01.2023.g.

Gradsko vijeće Grada Trilja

n/r predsjednika Miljenka Marića

n/p gradonačelnika g. Ivana Bugarina

n/p Marko Varvodić

**Upravni odjel općih poslova,**

**lokalne samouprave i društvenih djelatnosti**

E-mail: [grad@trilj.hr](mailto:grad@trilj.hr)

Grad Trilj

Poljičke republike 15

21 240 Trilj

**Predmet: Prijedlog Pravilnika o socijalnoj skrbi grada Trilja i pomoći obiteljima**

Na temelju članka 17. stavka 1. i članka 289. stavak 7. Zakona o socijalnoj skrbi (**NN** [**18/22**](https://www.zakon.hr/cms.htm?id=52195), [**46/22**](https://www.zakon.hr/cms.htm?id=52192), [**119/22**](https://www.zakon.hr/cms.htm?id=54052)) i članka 73. stavka 1. **Zakona o rodiljnim i roditeljskim potporama NN 152/22 – na snazi od 01.01.2023**., članka 32. Statuta Grada Trilja („Službeni glasnik Grada Trilja 03/09, 01/13, 02/18 i 01/21), i članka 28. Poslovnika Gradskog vijeća grada Trilja dostavlja se na razmatranje i donošenje Pravilnik o socijalnoj skrbi Grada Trilja i pomoći obiteljima- usklađivanje sa uvođenjem eura kao službene valute u RH, usklađivanje sa novim Zakonom o rodiljnim i roditeljskim potporama.

**Vijećnik GV grada Trilja**

**Miljenko Marić**

Na temelju članka 17. stavka 1. i članka 289. **Zakona o socijalnoj skrbi** (NN 18/22, 46/22, 119/22) te članka 73.stavka 1. Zakona o rodiljnim i roditeljskim potporama

NN 152/22 – na snazi od 01.01.2023. i članka 32. Statuta Grada Trilja („Službeni glasnik Grada Trilja 03/09, 01/13, 02/18 i 01/21), Gradsko vijeće Grada Trilja na sjednici održanoj \_\_\_\_\_\_\_\_\_\_\_ **2023**.g. donijelo je

**Pravilnik o Socijalnoj skrbi Grada Trilja i pomoći obiteljima**

1. **OPĆE ODREDBE**

**Članak 1.**

(1) Ovim Pravilnikom utvrđuju se prava iz socijalne skrbi koja osigurava Grad Trilj (u daljnjem tekstu: Grad) propisana Zakonom kojim se uređuje socijalna skrb (u daljnjem tekstu: Zakon) te prava iznad standarda propisana Zakonom, uvjeti i način njihova ostvarivanja, korisnici socijalne skrbi i postupak ostvarivanja tih prava.

(2) *Ovom Pravilnikom utvrđuju se i druga prava pomoći obiteljima, demografski poticaji, naknade za novorođenčad te potpore za predškolce, osnovnoškolce i studente.*

(3) Riječi i pojmovi koji se koriste u ovom Pravilniku, a koji imaju spolno značenje, odnose se jednako na muški i ženski spol.

**Članak 2.**

(1) Sukladno Zakonu, socijalna skrb je organizirana djelatnost od javnog interesa za Republiku Hrvatsku čiji je cilj pružanje pomoći socijalno ugroženim osobama, kao i osobama u nepovoljnim osobnim ili obiteljskim okolnostima, koja uključuje prevenciju, promicanje promjena, pomoć u zadovoljavanju osnovnih životnih potreba i podršku pojedincu, obitelji i skupinama, u svrhu unapređenja kvalitete života i osnaživanja korisnika u samostalnom zadovoljavanju osnovnih životnih potreba te njihovog aktivnog uključivanja u društvo.

(2) Temeljem odredbi Zakona, pojedini izrazi imaju sljedeća značenja:

1. **Samac** je osoba koja živi sama.

2. **Kućanstvo** je obiteljska ili druga zajednica osoba koje zajedno žive i podmiruju troškove života bez obzira na srodstvo.

3. **Obitelj** je zajednica koju čine bračni ili izvanbračni drugovi, djeca i drugi srodnici koji zajedno žive, privređuju, ostvaruju prihod na drugi način i troše ga zajedno. Članom obitelji smatra se i dijete koje ne živi u obitelji, a nalazi se na školovanju, do završetka redovnog školovanja, a najkasnije do navršene 29. godine života.

4. Samohrani roditelj je roditelj koji sam skrbi za svoje dijete i uzdržava ga.

5. Jedno roditeljska obitelj je obitelj koju čine dijete, odnosno djeca i jedan roditelj.

6. Dijete je osoba do navršenih osamnaest godina života.

7. Izvanbračna zajednica je životna zajednica neudane žene i neoženjenog muškarca, koja ispunjava uvjete propisane posebnim zakonom kojim se uređuju obiteljski odnosi.

8. Mlađa punoljetna osoba je osoba koja je navršila osamnaest, a nije navršila dvadeset i jednu godinu života.

9. **Osoba s invaliditetom** je osoba koja ima dugotrajna tjelesna, mentalna, intelektualna ili osjetilna oštećenja, koja u međudjelovanju s različitim preprekama mogu sprečavati njezino puno i učinkovito sudjelovanje u društvu na ravnopravnoj osnovi s osobama bez invaliditeta.

10. **Dijete s teškoćama u razvoju** je dijete koje zbog tjelesnih, senzoričkih, komunikacijskih, govorno jezičnih ili intelektualnih teškoća treba dodatnu podršku za učenje i razvoj, kako bi ostvarilo najbolji mogući razvojni ishod i socijalnu uključenost.

11. Starija osoba je osoba u dobi od 65 i više godina života.

12. Osoba potpuno nesposobna za rad je osoba starija od 65 godina života, dijete do navršene 15. godine života i osoba čija je nesposobnost za rad utvrđena prema posebnim propisima, ako Zakonom nije drukčije određeno.

13. Beskućnik je osoba koja nema gdje stanovati, boravi na javnom ili drugom mjestu koje nije namijenjeno za stanovanje i nema sredstava kojima bi mogla podmiriti potrebu stanovanja.

14. **Osnovne životne potrebe su**: prehrana, smještaj, odjeća i druge stvari za osobne potrebe. Osnovne životne potrebe djece i mladeži obuhvaćaju i potrebe koje proizlaze iz njihovog razvoja i odrastanja te odgoja i obrazovanja. Osnovne životne potrebe djece s teškoćama u razvoju i odraslih osoba s invaliditetom obuhvaćaju i dodatne potrebe koje proizlaze iz njihovog oštećenja zdravlja, odnosno invaliditeta.

15. Primatelj usluge je korisnik prava na socijalne usluge u smislu članka 21. Zakona te druga fizička osoba, obitelj ili kućanstvo kojem se pružaju socijalne usluge izvan mreže.

16. Imovinsko stanje čine prihod i imovina samca ili članova kućanstva.

17. Prihodom se smatraju sva novčana sredstva ostvarena po osnovi rada, mirovine, primitaka od imovine ili na neki drugi način (primjerice primitak od udjela u kapitalu, kamate od štednje i sl.) ostvarena u tuzemstvu i u inozemstvu sukladno propisima o oporezivanju dohotka, a umanjeni za iznos uplaćenog poreza i prireza.

18. Imovinom se smatraju pokretnine, nekretnine, imovinska prava, iznos gotovine u domaćoj i stranoj valuti, štednja odnosno novčana sredstva na osobnim računima ili štednim knjižicama, vrijednosni papiri, dionice, poslovni udjeli, stambena štednja, životno osiguranje i ostala imovina u tuzemstvu i u inozemstvu. Imovinom se ne smatraju dionice u Fondu hrvatskih branitelja koje potječu po osnovi statusa hrvatskog ratnog vojnog invalida iz Domovinskog rata i statusa člana obitelji smrtno stradalog hrvatskog branitelja.

19. **Zajamčena minimalna naknada** je pravo na novčani iznos kojim se osigurava zadovoljavanje osnovnih životnih potreba samca ili kućanstva koji nemaju dovoljno sredstava za podmirenje osnovnih životnih potreba, a stječe se Rješenjem nadležnog **Hrvatskog zavoda za socijalni rad (u daljnjem tekstu: Zavoda**) ili drugog za to ovlaštenog tijela. Sredstva se osiguravaju i isplaćuju iz proračuna Republike Hrvatske,

20. **Nacionalna naknada za starije** osobe je je pravo na za starije osobe sukladno propisu kojim se uređuje ostvarivanje prava na nacionalnu naknadu za starije osobe.

21**. Nezaposlenom osobom** smatra se osoba sposobna ili djelomično sposobna za rad, u dobi od 15 do 65 godina, koja nije u radnom odnosu i ispunjava uvjete iz članka 10. Zakona o tržištu rada (NN 118/2018, 32/20, 18/22).

(3) Djelatnost socijalne skrbi, sukladno Zakonu, obavljaju ustanove socijalne skrbi, jedinice lokalne i područne (regionalne) samouprave, udruge, vjerske zajednice, druge pravne osobe, obrtnici i druge fizičke osobe koje obavljaju djelatnost socijalne skrbi, pod uvjetima i na način propisan Zakonom, *propisom kojim se uređuje udomiteljstvo i provedbenim propisima.*

**II.** **KORISNICI SOCIJALNE SKRBI**

**Članak 3.**

(1) Prava iz socijalne skrbi može ostvariti osoba ako ispunjava uvjete propisane Zakonom i ovim Pravilnikom.

(2) Prava iz socijalne skrbi utvrđena Zakonom i ovim Pravilnikom (zakonski standard) - pravo na naknadu za troškove stanovanja i troškove ogrjeva za korisnike zajamčene minimalne naknade, ostvaruje: - hrvatski državljanin koji ima prebivalište na području Grada, - stranac i osobe bez državljanstva sa stalnim boravkom na području Grada.

(3) Prava iz socijalne skrbi propisana ovim Pravilnikom (iznad zakonskog standarda) ostvaruje: hrvatski državljanin s prebivalištem u Gradu *Trilju* duljem od godine dana prije podnošenja zahtjeva za ostvarivanje prava iz socijalne skrbi.

(4) U slučaju kad pojedino pravo iz ovog Pravilnika iznad zakonskog standarda ostvaruje član kućanstva ili kućanstvo, uvjet za ostvarivanje tog prava stječe se ukoliko svi članovi tog kućanstva imaju isto prebivalište na području Grada, a sukladno stavku 3. ovoga članka, osim ako u ovom Pravilniku nije drugačije definirano.

**Članak 4.**

**Prava iz socijalne skrbi utvrđena ovom Pravilnikom ne mogu se ostvariti na teret Grada ako je Zakonom ili drugim propisom određeno da se ostvaruju prvenstveno na teret Republike Hrvatske te drugih pravnih ili fizičkih osoba.**

**Članak 5.**

(1) Svaki stanovnik Grada dužan je brinuti se za zadovoljavanje svojih životnih potreba i potreba osoba koje je po zakonu ili po drugoj pravnoj osnovi dužan uzdržavati.

(2) Svaki stanovnik Grada svojim radom, prihodom i imovinom dužan pridonositi sprječavanju, otklanjanju ili ublažavanju vlastite socijalne ugroženosti, kao i socijalne ugroženosti članova svoje obitelji, posebice djece i drugih članova obitelji koji se ne mogu brinuti o sebi.

(3) Smatra se da u smislu ovo Pravilnika osoba može sama sebe uzdržavati ako sredstva za podmirenje osnovnih životnih potreba može ostvariti prodajom imovine ili davanjem imovine u zakup ili najam koja ne služi njoj niti članovima njezine obitelji za podmirenje osnovnih životnih potreba i u drugim Zakonom propisanim slučajevima.

**Članak 6.**

(1) Grad je dužan u svom proračunu osigurati sredstva za ostvarivanje prava utvrđena Zakonom (naknade za troškove stanovanja i troškove ogrjeva) za korisnike zajamčene minimalne naknade.

(2) Grad može osigurati sredstva za ostvarivanje novčanih naknada, pomoći i socijalnih usluga stanovnicima na svom području i iznad Zakonom propisanih obveza te u većem opsegu nego što je utvrđeno Zakonom.

(3) Financijska sredstva za provedbu prava propisanih ovim Pravilnikom utvrđuju se u proračunu Grada za svaku proračunsku godinu u okviru Programa socijalno-zdravstvenih potreba koje donosi Gradsko vijeće Grada Trilja (u daljnjem tekstu: Gradsko vijeće).

(4) Opseg i visina potpora utvrđena ovom Pravilnikom mogu biti ograničeni ovisno o stanju sredstava u proračunu Grada, osim u slučaju ostvarivanja prava iz socijalne skrbi na koje je Grad Zakonom obvezan.

**Članak 7.**

1. Postupak u svezi ostvarivanja prava iz socijalne skrbi propisan ovom Odlukom provodi Socijalno vijeće grada Trilja (u daljnjem tekstu Socijalno vijeće) kojeg imenuje Gradonačelnik.

(2) Socijalno vijeće formira se od vanjskih suradnika društveno – socijalnog i humanog usmjerenja. Administrativne poslove u svezi ostvarivanja prava obavlja nadležni upravni odjel Grada (u daljnjem tekstu: Odjel) ukoliko ovim Pravilnikom nije drugačije određeno.

(3) O uvjetima, načinu i postupku za obavljanje poslova ili dijela poslova, odnosno o načinu i uvjetima za pružanje usluga ili dijela usluga korisnicima iz stavka 2. ovoga članka Gradonačelnik i zainteresirane strane zaključuju sporazum/ugovor o međusobnim pravima i obvezama s dotičnom pravnom ili fizičkom osobom.

**III. UVJETI ZA OSTVARIVANJE PRAVA**

**Članak 8.**

(1)Prava iz socijalne skrbi utvrđena člankom 12. ovog Pravilnika može ostvariti korisnik ako ispunjava jedan od ovih uvjeta:

**- socijalni uvjet**,

- **uvjet prihoda**,

- **poseban uvjet** propisan ovom Pravilnikom, ako ovom Pravilnikom za neko od prava nije uređeno drukčije.

**Članak 9.**

1. Korisnik ispunjava **socijalni uvjet** ako ostvaruje pravo na **zajamčenu minimalnu naknadu i nacionalnu naknadu za starije osobe**
2. **Zajamčena minimalna naknada** je pravo na novčani iznos kojim se osigurava zadovoljavanje osnovnih životnih potreba samca ili kućanstva koji nemaju dovoljno sredstava za podmirenje osnovnih životnih potreba.
3. **Nacionalna naknade za starije** osobe je pravo na nacionalnu naknadu za starije osobe sukladno propisu kojim se uređuje ostvarivanje prava na nacionalnu naknadu za starije osobe.
4. Rješenje o priznanju prava na zajamčenu minimalnu naknadu i prava na nacionalnu naknadu za starije osobe donose nadležni Zavodi.

**Članak 10.**

1. **Uvjet prihoda** ispunjava korisnik s mjesečnim prihodom i to:

- samac do **160 eura**,

- dvočlano kućanstvo do **200 eura** po članu kućanstva,

- tročlano kućanstvo do **226 eura** po članu kućanstva,

- četveročlano kućanstvo do **253 eura** po članu kućanstva.

(2) Ako kućanstvo ima više od četiri člana, cenzus prihoda iz prethodnog stavka za svakog daljnjeg člana kućanstva povećava se za **40** **eura**.

(3) **Pod prihodom** u smislu stavka 1. ovog članka smatra se ukupan iznos mjesečnih primitaka korisnika samca ili korisnika kućanstva isplaćenih u tri (3) mjeseca koji prethode mjesecu u kojem je podnesen Zahtjev za ostvarivanje prava, a čine ga sva sredstva i svi primici koje korisnik samac ili korisnik kućanstvo ostvare po osnovi rada, mirovine, prihoda od imovine, iz Hrvatske ili inozemstva, ili na neki drugi način.

(4) **Poljoprivredniku i članu njegovog kućanstva** koji obavlja poljoprivrednu djelatnost kao jedino ili glavno zanimanje te na temelju poljoprivredne djelatnosti ima obvezno mirovinsko i zdravstveno osiguranje, prosječni mjesečni prihod utvrđuje se prema godišnjoj poreznoj prijavi ili prema rješenju nadležne porezne uprave o godišnjem paušalnom iznosu poreza na dohodak.

(5) U prihod iz stavaka 1. do 3. ovog članka **ne uračunavaju se**:

*1. naknade za troškove stanovanja*

*2. naknade za ugroženog kupca energenata*

*3. naknade zbog tjelesnog oštećenja*

*4. ortopedskog dodatka*

*5. osobne invalidnine*

*6. doplatka za pomoć i njegu*

*7. doplatka za djecu*

*8. naknade koju osigurava jedinica lokalne i područne (regionalne) samouprave odnosno Grad Zagreb, na temelju Odluke predstavničkog tijela*

*9. stipendije za školovanje učenika ili studenta dok traje redovito školovanje ili studiranje, a najdulje do 26. godine života*

*10. darovanja pravnih i fizičkih osoba za zdravstvene potrebe fizičke osobe*

*11. jednokratne donacije pravnih i fizičkih osoba do iznosa 1.327 eura godišnje*

*12. pomoći za ublažavanje posljedica prirodne nepogode*

*13. privremenog uzdržavanja za dijete prema zakonu kojim se uređuje privremeno uzdržavanje*

*14. uzdržavanja za maloljetno i punoljetno dijete ostvarenog prema zakonu kojim se uređuju obiteljski odnosi do iznosa minimalne plaće*

*15. obiteljske mirovine za maloljetno i punoljetno dijete do iznosa minimalne plaće*

*16. nagrade učeniku za vrijeme praktične nastave i naukovanja*

*17. novčane pomoći i naknade troškova prijevoza za vrijeme obrazovanja prema propisu kojim se uređuje zapošljavanje*

*18. doplatka za njegu i pomoć druge osobe, doplatka za pripomoć u kući, ortopedskog doplatka, posebnog doplatka, jednokratne novčane pomoći, obiteljske invalidnine, uvećane i povećane obiteljske invalidnine, osobne invalidnine, troškova ukopa, potpore za obrazovanje, novčane protuvrijednosti za besplatne udžbenike, dodijeljenog iznosa stambenog kredita ili financijske potpore, novčane naknade u iznosu obiteljske invalidnine, uvećane i povećane obiteljske invalidnine, naknade za topli obrok, sredstava potpore ostvarenih kroz Program stručnog osposobljavanja i zapošljavanja hrvatskih branitelja iz Domovinskog rata i članova njihovih obitelji, ostvarenih prema zakonu kojim se uređuju prava hrvatskih branitelja iz Domovinskog rata i članova njihovih obitelji*

*19. osobne invalidnine, obiteljske invalidnine, uvećane i povećane obiteljske invalidnine, dodatka za pomoć i njegu druge osobe, ortopedskog dodatka, posebnog dodatka, dodatka za pripomoć u kući i novčane protuvrijednosti za besplatne udžbenike ostvarene prema zakonu kojim se uređuje zaštita vojnih i civilnih invalida rata*

*20. osobne invalidnine, dodatka za njegu i pomoć druge osobe, dodatka za pripomoć u kući, ortopedskog dodatka, posebnog dodatka, jednokratne novčane pomoći, obiteljske invalidnine, uvećane i povećane obiteljske invalidnine, novčane naknade u iznosu obiteljske invalidnine, povećane i uvećane obiteljske invalidnine, naknade za troškove ukopa, stipendije i novčane protuvrijednost za besplatne udžbenike prema zakonu kojim se uređuju prava civilnih stradalnika iz Domovinskog rata*

*21. jednokratne novčane potpore za novorođeno dijete na temelju zakona kojim se uređuju rodiljne i roditeljske potpore, novčane pomoći za opremu novorođenog djeteta odnosno novčane pomoći za novorođeno dijete koje isplaćuju jedinice lokalne i područne (regionalne) samouprave odnosno Grad Zagreb*

*22. rada učenika i studenta na redovitom školovanju preko učeničkih i studentskih udruga 23. novčane pomoći, naknade troškova prijevoza, smještaja i prehrane nezaposlene osobe koja je uključena u usluge profesionalne rehabilitacije ili sudjeluje u projektu ili programu koji se provodi sa svrhom zapošljavanja*

*24. naknade za troškove prijevoza u vezi s korištenjem zdravstvene zaštite*

*25. humanitarne akcije.*

**Članak 11.**

(1) **Poseban uvjet** ispunjavaju:

- roditelj, skrbnik ili udomitelj djeteta poginulog, umrlog ili nestalog hrvatskog branitelja Domovinskog rata,

- roditelj djeteta hrvatskog ratnog vojnog invalida iz Domovinskog rata,

- udomitelj djeteta ili udomitelj odrasle osobe temeljem rješenja Zavoda,

- **roditelj iz obitelji sa troje ili više djece koji pohađaju vrtić ili osnovnu školu**,

**- roditelji iz obitelji sa 4 i više djece**

- dijete bez oba roditelja,

- dijete ili odrasla osoba s prebivalištem na području Grada, kojoj je osigurana skrb u udomiteljskoj obitelji izvan Grada, pod uvjetom da udomiteljska obitelj ne ostvaruje prava u jedinici lokalne samouprave u kojoj udomitelj ima prebivalište,

- odrasla osoba i(li) dijete žrtva obiteljskog nasilja koji su bili primorani napustiti obitelj.

**IV. PRAVA IZ SOCIJALNE SKRBI**

**Članak 12.**

(1) Ovom se Pravilnikom utvrđuju prava iz socijalne skrbi i druga prava i potpore obiteljima kako slijedi:

**1. pravo na naknadu za troškove stanovanja,**

**2. pravo na naknadu za troškove ogrjeva,**

**3. pravo na jednokratnu, privremenu i mjesečnu naknadu,**

**4. pravo na naknade u vezi s odgojem i obrazovanjem (predškolski, osnovna, srednja škola i redovni studij),**

**5. pravo na socijalne usluge pomoći u kući,**

**6. pravo na naknadu za troškove toplog obroka te**

**7. pravo na pomoć u naravi.**

(2) Prava iz socijalne skrbi stečena na osnovi ovog Pravilnika su osobna, neprenosiva i ne mogu se nasljeđivati.

(3) Korisnik može istovremeno ostvariti jedno ili više pojedinačnih prava, u tekućoj kalendarskoj godini odnosno oblika pomoći iz stavka 1. ovoga članka, ako njihovo istovremeno ostvarivanje ne proturječi svrsi za koju je ostvarivanje namijenjeno, osim ako ovom Pravilnikom nije drugačije određeno.

(4) U slučaju prijeke potrebe u iznimnim okolnostima, Gradonačelnik može Zaključkom odobriti i druga prava iz socijalne skrbi.

**1. Pravo na naknadu za troškove stanovanja**

**Članak 13.**

(1) Pravo na naknadu za troškove stanovanja u smislu ovog Pravilnika odnosi se na:

1.1. pravo na naknadu za troškove najamnine,

1.2. pravo na naknadu za troškove komunalne naknade,

1.3. pravo na naknadu za troškove električne energije,

1.4. pravo na naknadu za troškove grijanja (toplinske energije),

1.5. pravo na naknadu za troškove vodnih usluga,

1.6. pravo na druge troškove stanovanja - naknadu za troškove odvoza komunalnog otpada.

(2) Pravo na naknadu za troškove stanovanja priznaje se korisniku ako ispunjava jedan od ovih uvjeta: **- socijalni uvjet, - uvjet prihoda.**

(3) Pravo na naknadu za troškove stanovanja priznaje se korisniku ako plaćanje tih troškova ne ostvaruje po drugoj osnovi.

(4) Naknada za troškove stanovanja odobrava se **do 30% iznosa zajamčene minimalne** naknade priznate samcu, odnosno kućanstvu utvrđene Zakonom.

(5) Iznimno, naknada za troškove stanovanja do punog **(100%)** iznosa zajamčene minimalne naknade može se odobriti korisniku kada se zbog posebno opravdanog razloga, prema mišljenju Zavoda samo na taj način može izbjeći odvajanje djece od roditelja.

(6) Pravo na naknadu za troškove stanovanja i način isplate utvrđuje Odjel na prijedlog Socijalnog vijeća svojim Rješenjem.

**1.1. Pravo na naknadu za troškove najamnine**

**Članak 14.**

(1) Pravo na naknadu za troškove najamnine, kao dijela troškova stanovanja, može ostvariti:

- Korisnik stana - najmoprimac koji plaća zaštićenu najamninu,

- Korisnik stana - najmoprimac koji plaća slobodno ugovorenu najamninu za stan u vlasništvu Grada,

- Korisnik stana - najmoprimac koji plaća slobodno ugovorenu najamninu za stan u vlasništvu pravne ili fizičke osobe te

- Korisnik stana - koji ostvaruje pravo na smještaj u socijalni stan u vlasništvu Grada.

(2) Status korisnika stana – najmoprimca dokazuje se Ugovorom o najmu stana, presudom nadležnog suda koji zamjenjuje taj Ugovor ili drugom pravovaljanom ispravom.

**Članak 15.**

(1) Najmoprimac iz članka 14. alineja 1., 2. i 4. ovog Pravilnika, može ostvariti pravo na naknadu za troškove najamnine u punom iznosu ako ispunjava jedan od ovih uvjeta: - **socijalni uvjet, - uvjet prihoda**.

(2) Najmoprimac iz članka 14. alineja 1., 2. i 4. ove Pravilnika, **nema pravo** na naknadu za troškove najamnine ako:

- stan ili dio stana daje u podnajam,

- on ili članovi njegova kućanstva stan ne koriste za stanovanje,

- ako se stan u cijelosti ili djelomice koristi za druge namjene.

**Članak 16.**

1. Najmoprimac iz članka 14. alineja 3. ove Pravilnika može ostvariti pravo na naknadu za troškove najamnine, ako ispunjava jedan od ovih uvjeta: - socijalni uvjet, - uvjet prihoda.

**Članak 17.**

(1) Visina naknade za troškove najamnine za korisnika iz članka 14. alineje 3 ovog Pravilnika (korisnik stana/kuće- najmoprimac koji plaća slobodno ugovorenu najamninu za stan ili kuću u vlasništvu pravne ili fizičke osobe ), utvrđuje se za stan ili kuću:

- do **40 eura** mjesečno.

(2) Najmoprimac iz stavka 1. ovoga članka nema pravo na naknadu za troškove najamnine ako:

- ugovorom o najmu stana ne dokaže postojanje najma i iznosa najamnine (ugovor o najmu mora biti ovjeren kod javnog bilježnika te dostavljen nadležnoj poreznoj upravi),

- stan ili dio stana, daje u podnajam,

- on ili članovi njegova kućanstva stan ne koriste za stanovanje ili ako se stan u cijelosti ili djelomice koristi za druge namjene, - ako je ugovor o najmu korisnik sklopio sa srodnikom u ravnoj liniji.

(3) Pravo na naknadu za troškove najamnine i način isplate utvrđuje Socijalno vijeće svojim Rješenjem.

**1.2. Pravo na naknadu za troškove komunalne naknade**

**Članak 18.**

1. Pravo na naknadu za troškove komunalne naknade u punom iznosu **(100%)** iznosu ili oslobađanje od plaćanja komunalne naknade ima korisnik ako ispunjava - **socijalni uvjet**.
2. Pravo na naknadu za troškove komunalne naknade u pola iznosa **(50%)** ili oslobađanje od plaćanja komunalne naknade za pola iznosa ima korisnik ako ispunjava **- uvjet prihoda**.

(3) Pravo na naknadu za troškove komunalne naknade ili oslobađanje od iste i način isplate utvrđuje Odjel na prijedlog Socijalnog vijeća svojim Rješenjem.

**1.3. Pravo na naknadu za troškove električne energije**

**Članak 19.**

(1) Pravo na naknadu za troškove električne energije priznaje se korisniku ako ispunjava jedan od ovih uvjeta**: - socijalni uvjet, - uvjet prihoda**.

(2) Naknadu za troškove električne energije ostvaruje korisnik:

- do **20 eura** mjesečno,

(3) Pravo na naknadu za troškove električne energije i način isplate utvrđuje Odjel na prijedlog Socijalnog vijeća svojim Rješenjem.

1. **Pravo na naknadu za troškove električne energije iz ovog članka nema samac ili kućanstvo koje je korisnik naknade za ugroženog kupca energenata propisane posebnim propisima.**

**1.4. Pravo na naknadu za troškove grijanja (toplinske energije)**

**Članak 20.**

(1) Pravo na naknadu za troškove grijanja (toplinske energije) u razdoblju sezone grijanja od 1.11. do 31.03., priznaje se korisniku ako ispunjava jedan od ovih uvjeta: - **socijalni uvjet, - uvjet prihoda**.

(2) Naknadu za troškove grijanja (toplinske energije) ostvaruje korisnik:

- do **15 eura** mjesečno,

(3) Pravo na naknadu za troškove grijanja (toplinske energije) i način isplate utvrđuje Odjel na prijedlog Socijalnog vijeća svojim Rješenjem.

**1.5. Pravo na naknadu za troškove vodnih usluga**

**Članak 21.**

(1) Pravo na naknadu za troškove vodnih usluga, priznaje se korisniku ako ispunjava jedan od ovih uvjeta: **- socijalni uvjet,** **- uvjet prihoda.**

(2) Naknadu za troškove vodnih usluga ostvaruje korisnik:

- do **10 eura** mjesečno,

(3) Pravo na naknadu za troškove vodnih usluga i način isplate utvrđuje Odjel na prijedlog Socijalnog vijeća svojim Rješenjem.

**1.6. Pravo na druge troškove stanovanja – naknadu za troškove odvoza komunalnog otpada**

**Članak 22.**

1. Pravo na druge troškove stanovanja – naknadu za troškove odvoza komunalnog otpada u punom (**100%)** iznosu priznaje se korisniku ako ispunjava : **- socijalni uvjet.**
2. Pravo na druge troškove stanovanja – naknadu za troškove odvoza komunalnog otpada u pola **(50%)** iznosa priznaje se korisniku ako ispunjava **- uvjet prihoda**

(3) Pravo na naknadu za troškove odvoza komunalnog otpada i način isplate utvrđuje Odjel na prijedlog Socijalnog vijeća svojim Rješenjem.

**Članak 23.**

(1) Pravo na naknadu za troškove stanovanja iz članka 13. ove Pravilnika **nema korisnik** ako:

- samac ili član kućanstva ima u vlasništvu drugi stan ili kuću, osim stana ili kuće koju koristi za stanovanje, a koji može otuđiti ili iznajmiti i time osigurati sredstva za podmirenje osnovnih životnih potreba odnosno podmirivanje troškova stanovanja, poslovni prostor koji ne koristi za obavljanje registrirane djelatnosti te vrijedne pokretnine (plovila, umjetnička djela i sl.),

- je samac ili član kućanstva u razdoblju od tri godine prije podnošenja zahtjeva prodao ili darovao imovinu, odrekao se prava na nasljeđivanje ili ustupio svoj nasljedni dio, ako je od iznosa ostvarenog prodajom ili iznosa koji odgovara visini osnovice za plaćanje poreza na promet darovane imovine ili nasljednog dijela kojega se odrekao ili ustupio mogao osigurati podmirivanje troškova stanovanja u iznosima propisanim ovom Pravilnikom i nakon podnošenja zahtjeva za priznavanje prava,

- je samac ili član kućanstva vlasnik imovine koju bi mogao koristiti ili prodati bez ugrožavanja osnovnih životnih potreba i time osigurati sredstva za podmirivanje troškova stanovanja u iznosima propisanim ovom Pravilnikom,

- je samac sklopio ugovor o doživotnom ili dosmrtnom uzdržavanju kao primatelj uzdržavanja,

- on ili članovi njegovog kućanstva nisu evidentirani kao nezaposlene osobe pri nadležnoj službi za zapošljavanje ili ako su u razdoblju od šest mjeseci prije pokretanja postupka odbili ponuđeno zaposlenje, odnosno ako imaju prilike privremenim, sezonskim, povremenim i sličnim poslovima ostvariti sredstva za podmirenje osnovnih životnih potreba ili ostvariti drugi prihod,

- može osigurati uzdržavanje po drugoj osnovi.

(2) Odredbe iz prethodnog stavka ovog članka ne odnose se na:

-osobu kojoj nedostaje najviše pet godina života do stjecanja prava na starosnu mirovinu koja se ostvaruje sukladno propisima iz mirovinskog osiguranja, dijete od navršene 15. godine života dok se redovito školuje, odnosno mlađeg punoljetnika do završetka redovitog školovanja, a najduže do navršene 25. godine života,

- trudnicu i rodilju do šest (6) mjeseci nakon poroda te roditelja koji čuva i odgaja dijete do godinu dana života, blizance do tri godine života ili troje i više djece do navršenih 10 godina života te roditelja koji koristi posvojiteljski dopust,

- osobu potpuno nesposobnu za rad,

- osobu koja ima utvrđenu privremenu nezapošljivost od strane nadležnog tijela sukladno posebnom propisu,

- nezaposlenog člana kućanstva bez prihoda koji skrbi za dijete ili za odraslog člana obitelji koji nije sposoban brinuti se za sebe, ako takav način skrbi o djetetu, odnosno odrasloj osobi nadomješta institucionalnu skrb po Zakonu.

**Članak 24.**

(1) Radno sposobnom ili djelomično radno sposobnom samcu ili članu kućanstva koji je korisnik naknade za podmirivanje troškova stanovanja iz ovog Pravilnika (prema Zakonu ili iznad zakonskog standarda), a koji odbije ponuđeni posao, osposobljavanje, prekvalifikaciju, dokvalifikaciju ili samovoljno otkaže ugovor o radu, od prvog dana sljedećeg mjeseca ukida se pravo na naknadu za podmirivanje troškova stanovanja, odnosno kućanstvu se naknada za podmirivanje troškova stanovanja umanjuje za pripadajući udio toga člana.

(2) Radno sposobnom ili djelomično radno sposobnom samcu ili članu kućanstva koji je korisnik naknade za podmirivanje troškova stanovanja iz ove Pravilnika (prema Zakonu ili iznad zakonskog standarda) od prvog dana sljedećeg mjeseca ukida se pravo na naknadu za podmirivanje troškova stanovanja, odnosno kućanstvu se naknada za podmirivanje troškova stanovanja umanjuje za pripadajući udio tog člana kućanstva, ako se iz neopravdanih razloga ne odazove pozivu Grada za sudjelovanje u radovima za opće dobro bez naknade.

(3) U radovima za opće dobro iz stavka 2. ovoga članka, radno sposobni ili djelomično radno sposobni samac ili član kućanstva koji je korisnik naknade za podmirivanje troškova stanovanja iz ove Pravilnika (prema Zakonu ili iznad zakonskog standarda) može sudjelovati najmanje 60, a najviše 90 sati mjesečno.

(4) Osobe iz stavaka 1., 2. i 3. ovoga članka nemaju pravo podnijeti zahtjev za priznavanje prava na naknadu za podmirivanje troškova stanovanja (prema Zakonu ili iznad zakonskog standarda), odnosno za uvećanje iznosa naknade za podmirivanje troškova stanovanja za kućanstvo i troškova ogrjeva u sljedećih šest mjeseci nakon mjeseca u kojem je pravo ukinuto, odnosno u kojemu je pravo umanjeno.

(5) Zavod je dužan jednom mjesečno dostavljati Gradu podatke o radno sposobnim ili djelomično radno sposobnim samcima korisnicima zajamčene minimalne naknade te radno sposobnim ili djelomično radno sposobnim članovima kućanstva koje je korisnik zajamčene minimalne naknade.

(6) Grad je dužan Zavodu jednom mjesečno dostavljati podatke o radno sposobnim ili djelomično radno sposobnim samcima korisnicima zajamčene minimalne naknade te radno sposobnim ili djelomično radno sposobnim članovima kućanstva koje je korisnik zajamčene minimalne naknade, koji su pozvani, a nisu se odazvali i sudjelovali u radovima za opće dobro iz stavaka 2. i 3. ovoga članka.

**2. Pravo na naknadu za troškove ogrjeva**

**Članak 25.**

1. Korisniku koji ispunjava **socijalni uvjet**, koji se grije na drva, priznaje se pravo na troškove ogrjeva na način da mu se jednom godišnje osigura zakonom ili Pravilnikom propisana količina drva ili odobri novčani iznos za podmirenje tog troška u visini koju Pravilnikom ili odlukom odredi nadležno državno tijelo.
2. **Sredstva za podmirivanje troškova ogrijeva osiguravaju se iz decentraliziranih sredstava državnog proračuna.**
3. Ukoliko se sredstva ne osiguraju iz državnog proračuna Grad Trilj je dužan ista osigurati u svom proračunu.
4. Pravo na naknadu za troškove ogrijeva iz stavka 3. ovog članka i način isplate utvrđuje Odjel na prijedlog Socijalnog vijeća svojim Rješenjem.

**3. Pravo na jednokratnu, privremenu i mjesečnu naknadu**

**Članak 26.**

(1) **Jednokratnu naknadu korisnik ostvaruje prvenstveno putem rješenja Zavoda, odnosno putem ministarstva nadležnog za pitanja sudionika Domovinskog rata, a ako tu naknadu ne ostvari od tih tijela istu može ostvariti na teret Grada.**

(2) **Grad i Zavod će najmanje jednom mjesečno razmijeniti podatke o odobrenim jednokratnim naknadama**.

(3) Jednokratna naknada može se odobriti korisniku koji prema procjeni Socijalnog vijeća **a u dogovoru sa Zavodom** zbog trenutačnih materijalnih teškoća nije u mogućnosti podmiriti osnovne životne potrebe nastale zbog rođenja ili školovanja djeteta, bolesti ili smrti člana obitelji ili nositelja prava, elementarne nepogode i slično.

(4) Jednokratna naknada iz stavka 3. ovoga članka može se odobriti i zbog nabave osnovnih predmeta u kućanstvu ili nabave nužne odjeće i obuće ako ne postoji mogućnost da se nabava nužnih predmeta u kućanstvu i odjeće i obuće osigura u suradnji s humanitarnim organizacijama.

(5) Naknada iz stavaka 3. i 4. odobrava se u pravilu kao jednokratna ili višekratna isplata u novcu, a iznimno, kad postoji vjerojatnost da se novčanom isplatom ne bi ostvarila njena svrha, Socijalno vijeće, može tu isplatu zamijeniti ekvivalentnom i prikladnom isplatom u naravi ili uslugama.

(6) **Istom korisniku** **- samcu** jednokratna naknada može se odobriti jednom tijekom kalendarske godine najviše do sveukupnog iznosa **400 eura**, a **istom korisniku** - **kućanstvu** najviše do sveukupnog iznosa **665 eura** tijekom kalendarske godine.

(7) Korisnik koji ispunjava **poseban uvjet** iz članka 11. ove Pravilnika može se odobriti jednokratna naknada u iznosu do **333 eura** u kalendarskoj godini.

(8) Pravo na jednokratnu naknadu iz prethodnih stavaka ovog članka i način njezine isplate utvrđuje Odjel na prijedlog Socijalnog vijeća svojim Rješenjem.

9) **Iznimno, Gradonačelnik** **na prijedlog Socijalnog vijeća** **može svojim Zaključkom** odobriti i drugu vrstu jednokratne naknade, a naknade iz stavaka 3. i 4. ovog članka i više puta u istoj kalendarskoj godini u ukupnom iznosu do **665 eura** i u slučaju kad korisnik ne ispunjava uvjete iz članka 3. ovog Pravilnika , a za to postoje **jako opravdani i dokazivi razlozi.**

**Članak 27.**

(1) Korisniku koji ima dugovanje prema Gradu s bilo koje osnove, a koji ostvari pravo na jednokratnu naknadu iz članka 26. ove Pravilnika (iznad zakonskog standarda), Grad će iznos navedenog prava djelomično umanjiti radi podmirivanja dugovanja, odnosno do polovice iznosa (50%) naknade priznate korisniku.

**Članak 28.**

(1) Na privremenu novčanu naknadu ima pravo odrasla osoba i(li) dijete žrtva obiteljskog nasilja iz članka 11. alineje 7. ove Pravilnika (odrasla osoba i(li) dijete žrtva obiteljskog nasilja koji su bili primorani napustiti obitelj).

(2) Odrasla osoba žrtva obiteljskog nasilja iz stavka 1. ovog članka ima pravo na mjesečnu novčanu naknadu u iznosu od **40 eura**, predškolsko dijete - u iznosu od **34 eura**, a školsko dijete do završetka redovnog školovanja, odnosno najdalje do navršene 25-te godine života - na novčanu naknadu u iznosu od **40 eura** mjesečno.

(3) Privremena novčana naknada iz prethodnog stavka ovog članka odobrava se na rok dok za korištenje toga prava postoje opravdani razlozi, a najduže do godinu dana od dana početka ostvarivanja toga prava.

(4) Pravo na naknadu iz stavaka 1. i 2. ovoga članka uz preporuku Zavoda, utvrđuje Odjel na prijedlog Socijalnog vijeća svojim rješenjem.

(5) Iznimno od odredbe stavka 3. ovog članka, na prijedlog Zavoda ,Odjela i Socijalnog vijeća, Gradonačelnik svojim Zaključkom može odobriti i duži rok za ostvarivanje toga prava, ali najduže na rok do dvije godine od dana početka ostvarivanja toga prava.

**4. Pravo na naknade u vezi s odgojem i obrazovanjem**

**(predškolski, osnovna škola, srednja škola i redovni studij),**

**Članak 29.**

Pravo na naknade u vezi s odgojem i obrazovanjem u smislu ovog Pravilnika odnosi se na:

4.1. Pravo na naknadu za troškove boravka djeteta u predškolskoj ustanovi,

4.2. Pravo na naknadu za troškove školskog obroka u Osnovnoj školi,

4.3. Pravo na naknadu za troškove prijevoza djeteta s teškoćama u razvoju i osobe s invaliditetom

4.4. Pravo na naknadu za nabavku obveznih školskih udžbenika i pripadajućih dopunskih nastavnih sredstava.

4.5. Subvencija za autobusni prijevoz učenika i studenata s područja grada Trilja

4.6. Stipendiranje za studente iz obitelji slabijeg imovinskog stanja i drugih studenata.

**4.1. Pravo na naknadu za troškove boravka djeteta**

**u predškolskoj ustanovi ili oslobađanje od plaćanja naknade**

**Članak 30.**

1. **Pravo na naknadu za troškove boravka djeteta u predškolskoj ustanovi u punom (100%) iznosu ili oslobađanje od plaćanja (participacije**), može ostvariti roditelj djeteta s kojim dijete stanuje, udomitelj, druga fizička osoba koja zajedno s roditeljima ili umjesto roditelja na temelju Odluke suda ostvaruje roditeljsku skrb i druge osobe kojima su roditelji privremeno povjerili ostvarivanje roditeljske skrbi nad djetetom sukladno odredbama Obiteljskog zakona, koje ispunjavaju jedan od ovih uvjeta:

- **socijalni uvjet**,

- **posebni uvjet iz članka 11. ove Pravilnika.**

1. Cijena programa vrtićkog i jasličkog programa umanjuje se :

- **30%** **za drugo** dijete uključeno u vrtić

**- 40%** za dijete samohranog roditelja,

- **50%** za djecu sa posebnim potrebama (temeljem Rješenja Zavoda)

(3) Pravo na naknadu za troškove boravka djeteta u predškolskoj ustanovi odnosno oslobađanje od participacije i način isplate utvrđuje Odjel na prijedlog Socijalnog vijeća svojim rješenjem.

**4.2. Pravo na naknadu za troškove školskog obroka u Osnovnoj školi**

**Članak 31.**

1. Pravo na naknadu za troškove školskog obroka ***ukoliko je organizirana prehrana*** u Osnovnoj školi u punom **(100%)** iznosu, može ostvariti roditelj djeteta s kojim dijete stanuje, udomitelj, druga fizička osoba koja zajedno s roditeljima ili umjesto roditelja na temelju Odluke suda ostvaruje roditeljsku skrb i druge osobe kojima su roditelji privremeno povjerili ostvarivanje roditeljske skrbi nad djetetom sukladno odredbama Obiteljskog zakona, koje ispunjavaju jedan od ovih uvjeta: **- socijalni uvjet.**

(2) Neovisno o ispunjavanju uvjeta iz članka 3. te članaka 9. do 11. ove Pravilnika, za treće i svako sljedeće dijete iz obitelji, uz uvjet da je dvoje ostale djece predškolske dobi ili se redovno školuju (najdulje do 25-te godine života), roditelji djeteta s kojima dijete stanuje, udomitelji, druge fizičke osobe koje zajedno s roditeljima ili umjesto roditelja na temelju Odluke suda ostvaruju roditeljsku skrb i druge osobe kojima su roditelji privremeno povjerili ostvarivanje roditeljske skrbi nad djetetom sukladno odredbama Obiteljskog zakona, imaju pravo na naknadu u visini od **50% troškova školskog obroka djeteta** u Osnovnoj školi.

(3) Naknada iz prethodnih stavaka dodijeliti će se roditeljima koji žive s djetetom na području Grada Trilja, ako dijete ima prijavljeno prebivalište na području Grada te jedan od roditelja prijavljeno prebivalište na području Grada najmanje godinu dana prije podnošenja zahtjeva za ostvarivanje tog prava.

(4) Pravo na naknadu za troškove školskog obroka sukladno stavcima 1. i 2. ovog članka i način isplate utvrđuje Odjel na prijedlog Socijalnog vijeća svojim rješenjem ako sredstva nisu osigurana iz drugih izvora.

**(5) Ukoliko se sredstva za školski obrok u osnovnoj školi osigurana iz državnog proračuna Grad Trilj nije dužan ista osigurati u svom proračunu.**

**4.3. Pravo na naknadu za troškove prijevoza djeteta**

**s teškoćama u razvoju i osobe s invaliditetom**

**Članak 32.**

(1) Pravo na naknadu za troškove prijevoza djeteta s teškoćama u razvoju i osobe s invaliditetom te njihovog pratioca (ako osoba nije samostalna) - na tretman u ustanove kategorizirane za njegove potrebe, ima korisnik neovisno o ispunjavanju uvjeta iz članaka 9. do 11. ove Pravilnika, kad način podmirivanja takvih troškova nije uređen drugim propisima i kad je potreba za takvom rehabilitacijom utvrđena rješenjem Zavoda, potvrdom ili drugom ispravom nadležnog tijela o utvrđivanju primjerenog oblika rehabilitacije.

(2) Visina prava iz stavka 1. utvrđuje se na temelju potvrde o pohađanju takve ustanove i izdataka prema cijeni pojedinačne autobusne karte od mjesta prebivališta korisnika do dotične ustanove, sve na rok dok za takva plaćanja postoje opravdani razlozi.

(3) Pravo na naknadu za troškove prijevoza djeteta s teškoćama u razvoju i osoba s invaliditetom te njihovog pratioca (ako osoba nije samostalna) i način isplate utvrđuje Odjel na prijedlog Socijalnog vijeća svojim rješenjem.

**4.4. Pravo na naknadu za nabavku obveznih školskih udžbenika**

**i pripadajućih dopunskih nastavnih sredstava**

**Članak 33.**

1. Pravo na naknadu za nabavku obveznih školskih udžbenika i pripadajućih dopunskih nastavnih sredstava za djecu koja se redovno školuju **u obaveznom osnovnom školovanju**.
2. Ova mjeru provodi nadležni Odjel grada **kupnjom obaveznih udžbenika i pomagala** za učenike osnovnih škola na području Grada Trilja koji se onda ostavljaju sljedećoj generaciji, **novčanom pomoći** za kupnju udžbenika ili **sufinanciranjem kupnje** udžbenika i dopunskih nastavnih sredstava.

Pravo na pomoć nemaju učenici koji ovo pravo mogu ostvariti po drugoj osnovi.

1. Uvjete i iznos pomoći iz stavka 1. ovog članka za tekuću godinu predlaže Gradonačelnik i **Socijalno vijeće**.
2. Radi osiguranja sredstava za školske udžbenike i pripadajuća dopunska nastavna sredstava iz stavka 1. ovoga članka, Grad Trilj podnosi Splitsko dalmatinskoj županiji zahtjev s podacima o korisnicima.
3. **Sredstva za podmirivanje troškova školskih udžbenika i pomagala osiguravaju se u proračunu županije iz decentraliziranih sredstava državnog proračuna**.
4. Ukoliko se sredstva ne osiguraju iz državnog odnosno proračuna Splitsko dalmatinske županije grad Trilj je dužan ista osigurati u svom proračunu.

(7) Pravo na naknadu za nabavku **obveznih školskih udžbenika** **za srednju školu**, a najdulje do 18-te godine života odnosno do završetka srednjoškolskog obrazovanja, mogu ostvariti:

roditelj djeteta s kojim dijete stanuje, udomitelj, druga fizička osoba koja zajedno s roditeljima ili umjesto roditelja na temelju Pravilnika suda ostvaruje roditeljsku skrb i druge osobe kojima su roditelji privremeno povjerili ostvarivanje roditeljske skrbi nad djetetom sukladno odredbama Obiteljskog zakona te koje ispunjavaju jedan od ovih uvjeta:

- **socijalni uvjet,**

**- uvjet prihoda,**

**- posebni uvjet iz članka 11. ovog Pravilnika.**

(6) Korisnik iz prethodnog stavka (stavka 5.) ovog članka ima pravo na naknadu dijela troškova za nabavku obveznih školskih udžbenika i pripadajućih dopunskih nastavnih sredstava u visini do **50% od ukupnog iznosa** (uz predočenje računa), ako to pravo nije ostvario po drugim propisima.

(7) Pravo na naknadu za nabavku obveznih školskih udžbenika i pripadajućih dopunskih nastavnih sredstava za djecu koja se redovno školuju i način isplate utvrđuje Odjel na prijedlog Socijalnog vijeća svojim rješenjem ukoliko sredstva dodjeljuju iz gradskog proračuna.

**4.5. Subvencija za autobusni prijevoz učenika i studenata s područja grada Trilja**

**Članak 34.**

(1)Pravo na subvenciju odnosi se na troškove javnog prijevoza za učenike i studente na školovanju u Sinju, Splitu i drugdje.

(2) Ovo pravo se može dodijeliti učenicima i studentima neovisno o ispunjavanju uvjeta iz članka 3., te članka 9. do 11. ovog Pravilnika.

(3) Iznos subvencije određuje Gradsko vijeće na prijedlog Gradonačelnika.

(4) Za svaku školsku, odnosno akademsku godinu s **koncesionarom prijevoza** se sklapaj posebni Ugovori.

**4.6. Stipendiranje za studente iz obitelji slabijeg imovinskog stanja i drugih studenata**

**Članak 35.**

(1) Ova mjera odnosi se na redovne studente čiji su roditelji korisnici Zavoda, odnosno koji ispunjavaju jedan od uvjeta :

- **socijalni uvjet,**

**- uvjet prihoda.**

(2) Visina, kriteriji i dokumentacija za ostvarivanje stipendije utvrđuje se Posebnim pravilnikom koji donosi Gradsko vijeće i obavezan su dio natječaja za dodjelu stipendije.

1. Osim oblika stipendiranja iz stavka 1. ovoga članka, može se posebnim Pravilnikom koji donosi Gradsko vijeće na prijedlog Gradonačelnika donijeti i poseban zaključak o visini, kriterijima i dokumentaciji za stipendiranje svih studenata ili izvrsnih studenata.

**5. Pravo na socijalne usluge pomoći u kući**

**Članak 36.**

(1) **Pomoć u kući** je socijalna usluga koja se priznaje starijoj osobi kojoj je prema procjeni Zavoda potrebna pomoć druge osobe, osobi kojoj je zbog tjelesnog, mentalnog, intelektualnog ili osjetilnog oštećenja ili trajnih promjena u zdravstvenom stanju prijeko potrebna pomoć druge osobe i osobi kojoj je zbog privremenih promjena u zdravstvenom stanju prijeko potrebna pomoć druge osobe. (2) Pomoć u kući pruža se osobama iz stavka 1., a kojeg je propisalo Ministarstvo, ako osoba kumulativno ispunjava sljedeće uvjete:

- nema mogućnosti da joj pomoć osiguraju roditelji, bračni drug i djeca (posebnost potrebe utvrđuje Odjel),

- nema sklopljen ugovor o doživotnom ili dosmrtnom uzdržavanju,

- na području njezinog prebivališta moguće je osigurati takvu pomoć pod uvjetima i na način propisan Zakonom,

- nije otuđila nekretnine ili pokretnine veće vrijednosti u posljednjih godinu dana od dana podnošenja zahtjeva Zavodu,

- prihod samca ili prihod po članu kućanstva u prethodna tri mjeseca prije mjeseca u kojem je pokrenut postupak ne prelazi iznos od **199,08 eura** mjesečno.

(3) Grad će sukladno mogućnostima proračuna sufinancirati razliku troškova pružanja socijalne usluge pomoć u kući ili pružiti usluge pomoći u kući za korisnike iz stavaka 2. ovog članka.

(4) Ako prosječni mjesečni prihod samca ili prihod po članu kućanstva u prethodna tri mjeseca prije mjeseca u kojem je pokrenut postupak prelazi iznos **od 199,08 eura** mjesečno, i ako osoba kumulativno ispunjava uvjete navedene u stavku 2. alineje 1. do 4. ovoga članka, Grad i općine svake godine dogovaraju uvjete i kriterije za pružanje socijalnih usluga pomoći u kući sukladno praćenju potreba i izvješćima pružatelja usluge te mogućnostima proračuna.

(5) Pružatelji socijalne usluge pomoć u kući definirani su u **članku 162. Zakona,** uz uvjet da isti imaju rješenje (licenciju) o ispunjavanju minimalnih uvjeta za pružanje socijalne usluge pomoći u kući sukladno zakonskim odredbama.

**6. Pravo na naknadu za troškove toplog obroka**

**Članak 37.**

(1) Pravo na naknadu za troškove toplog obroka može ostvariti korisnik: osoba s invaliditetom koja ima dugotrajna tjelesna, mentalna, intelektualna ili osjetilna oštećenja, koji ima trajne promjene u zdravstvenom stanju, te korisnik starije životne dobi koji nije u stanju samostalno pripremiti hranu, **a ispunjava socijalni uvjet.**

(2) Iznimno pravo na naknadu za troškove toplog obroka može ostvariti i drugi korisnik koji ispunjava socijalni uvjet **ili uvjet prihoda** temeljem preporuke i/ili mišljenja Zavoda.

(3) Način ostvarivanja prava na naknadu za troškove toplog obroka i visinu naknade utvrdit će Odjel svojim rješenjem temeljem posebnog akta sukladno zakonskim odredbama.

(4) Grad će ovo pravo financirati samo ukoliko je organizirano od pružatelja usluge u skladu sa Zakonom.

**7. Pravo na pomoć u naravi**

**Članak 38.**

(1) **Socijalno najugroženiji korisnici** mogu, za uskršnje i(li) božićne blagdane, ostvariti pravo na pomoć u naravi, odnosno dodjelu poklon paketa sa hranom i higijenskim potrepštinama ili novčani bon.

(2) Popis korisnika iz prethodnog stavka utvrđuje Odjel u suradnji **sa Socijalnim vijećem**, Zavodom, Gradskim društvom Crvenog križa, zdravstvenim ustanovama i Mjesnim odborima s područja Grada.

(3) Pomoć u naravi može se odobriti i djeci te odraslim osobama s područja Grada smještenim u udomiteljskim obiteljima i ustanovama socijalne i zdravstvene skrbi.

(4) Zaključak o prihvaćanju popisa i o visini pomoći **na prijedlog Odjela i Socijalnog vijeća**, donosi Gradonačelnik.

**V. PODRŠKA OBITELJI**

**Članak 39.**

Neovisno o ispunjavanju uvjeta **iz članka 3. te članaka 9. do 11**. ovog Pravilnika u svrhu **podrške obitelji i demografskog razvoja** Grada korisnici mogu ostvariti slijedeća prava:

**1.** **Pravo na jednokratnu naknadu za novorođeno dijete i pomoć obiteljima,**

**2.** **Pravo na oslobađanje od plaćanja boravka, pravo na naknadu za troškove boravka djeteta u predškolskoj ustanovi i pravo na naknadu u slučaju nemogućnosti boravka u predškolskoj ustanovi (neupisivanju djeteta u dječji vrtić), a ispunjeni su propisani uvjeti za upis djeteta za cjelodnevni program na području grada Trilja**

**3**. **Izvanredna intervencija po zaključku Gradonačelnika.**

**1. Pravo na naknadu za novorođeno dijete i pomoć obiteljima**

**Članak 40.**

(1) Neovisno o ispunjavanju uvjeta **iz članka 3. te članaka 9. do 11.** ove Pravilnika za **svako novorođeno dijete**, roditelji djeteta imaju pravo na jednokratnu naknadu za novorođeno dijete.

(2) Naknada iz stavka 1. ovog članka dodijelit će se roditeljima koji žive s djetetom na području Grada, ako dijete ima prijavljeno prebivalište na području Grada te jedan od roditelja prijavljeno prebivalište na području Grada najmanje godinu dana prije podnošenja zahtjeva za ostvarivanje tog prava.

(3) Naknada iz stavka 1. ovog članka u pravilu se koristi za nabavku neophodne opreme za novorođeno dijete i pokrivanje drugih troškova u vezi s rođenjem djeteta.

(4) Zahtjev za jednokratnu naknadu za novorođeno dijete podnosi se do navršenih devet (9) mjeseci života djeteta.

(5) Pravo na naknadu za novorođeno dijete i pomoć obiteljima, visinu sredstava i način isplate utvrđuje se posebnom Odlukom Gradskog vijeća na prijedlog Gradonačelnika.

**2.**  **Pravo na oslobađanje od plaćanja boravka, pravo na naknadu za troškove boravka djeteta u predškolskoj ustanovi**

**i pravo na naknadu u slučaju nemogućnosti boravka u predškolskoj ustanovi (neupisivanju djeteta u dječji vrtić),**

**a ispunjeni su propisani uvjeti za upis djeteta za cjelodnevni program**

**na području grada Trilja**

**Članak 41.**

1. Obitelj, odnosno roditelji djeteta s kojima dijete stanuje, udomitelji, druge fizičke osobe koje zajedno s roditeljima ili umjesto roditelja na temelju Odluke suda ostvaruju roditeljsku skrb i druge osobe kojima su roditelji privremeno povjerili ostvarivanje roditeljske skrbi nad djetetom sukladno odredbama Obiteljskog zakona, imaju pravo na naknadu u iznosu od **135 eura** ako se dijete nije uspjelo upisati u vrtićki i jaslični redovni program, a ispunjavalo je uvjete upisa u dječji vrtić.

(2) Neovisno o ispunjavanju uvjeta iz **članka 3. te članaka 9. do 11.** ove Pravilnika, za **treće i svako sljedeće dijete iz obitelji**, uz uvjet da je dvoje ostale djece predškolske dobi ili se redovno školuju (najdulje do 25-te godine života), roditelji djeteta s kojima dijete stanuje, udomitelji, druge fizičke osobe koje zajedno s roditeljima ili umjesto roditelja na temelju Odluke suda ostvaruju roditeljsku skrb i druge osobe kojima su roditelji privremeno povjerili ostvarivanje roditeljske skrbi nad djetetom sukladno odredbama Obiteljskog zakona, imaju pravo na naknadu u visini od **200 eura** ako se dijete nije uspjelo upisati u vrtićki cjelodnevni ili jaslični redovni program, a ispunjavalo je uvjete upisa.

(3) Obitelj, odnosno roditelj iz stavka 2. ovog članka za **treće i svako sljedeće dijete iz obitelji**, uz uvjet da je dvoje ostale djece predškolske dobi ili se redovno školuju (najdulje do 25-te godine života), roditelji djeteta s kojima dijete stanuje, udomitelji, druge fizičke osobe koje zajedno s roditeljima ili umjesto roditelja na temelju Oluke suda ostvaruju roditeljsku skrb i druge osobe kojima su roditelji privremeno povjerili ostvarivanje roditeljske skrbi nad djetetom sukladno odredbama Obiteljskog zakona, a ukoliko je dijete upisano u vrtić **se oslobađa od roditeljske participacije** u ukupnom iznosu u cijeni vrtića.

(4) Naknada iz stavaka 1. i 2. dodijeliti će se roditeljima koji žive s djetetom na području Grada, ako dijete ima prijavljeno prebivalište na području Grada te jedan od roditelja prijavljeno prebivalište na području Grada najmanje godinu dana prije podnošenja zahtjeva za ostvarivanje tog prava.

(5) Pravo na naknadu za troškove boravka djeteta u predškolskoj ustanovi ili oslobađanje od plaćanja i način isplate utvrđuje Odjel svojim rješenjem.

**3. Izvanredna intervencija po Odluci Gradonačelnika**

**Članak 42.**

1. U slučaju većih elementarnih nepogoda kao što su požar, potres, poplava, kao i kod težih oboljenja i visokih troškova liječenja, jednokratna novčana pomoć se može odobriti do iznosa od **1.330 eura**.
2. Za poboljšavanje loših uvjeta stanovanja (prema procjeni vještaka) može se odobriti pomoć u naravi do iznosa od **2.000 eura**.
3. Ova pomoć može se iznimno odobriti i osobama koje ne ispunjavaju uvjete iz članaka 9.,10. i 11. ovog Pravilnika (socijalni uvjet, uvjet prihoda i poseban uvjet).
4. Pravilnike o odobrenju iznosa i razlog odobrenja **na prijedlog Socijalnog vijeća** donosi Gradonačelnik, sredstva za to trebaju biti osigurana u proračunu.

**VI. NADLEŽNOST I POSTUPAK**

**Članak 43.**

Postupak za ostvarivanje prava iz socijalne skrbi i ostala prava utvrđenih ovom Pravilnikom, ukoliko ovom Pravilnikom nije drugačije utvrđeno, pokreće se na zahtjev stranke, njezinog bračnog druga, izvanbračnog druga, životnog partnera, punoljetnog djeteta, roditelja, skrbnika ili udomitelja te putem Odjela.

**Članak 44.**

(1) Zahtjev se u pisanom obliku podnosi Socijalnom vijeću, ukoliko ovom Pravilnikom nije drugačije utvrđeno.

(2) Podnositelj zahtjeva je dužan dati istinite osobne podatke, podatke o svom prihodu i imovini, kao i drugim činjenicama i okolnostima o kojima ovisi priznavanje nekog prava. Za točnost podataka navedenih u zahtjevu podnositelj zahtjeva odgovara materijalno i kazneno.

(3) Uz zahtjev za pokretanje postupka za ostvarivanje prava iz socijalne skrbi iz ove Pravilnika kao i tijekom korištenja prava, podnositelj je dužan dostaviti, odnosno predočiti Socijalnom vijeću odgovarajuće isprave odnosno dokaze potrebne za ostvarivanje prava.

(4) može odlučiti da se posebno ispitaju relevantne činjenice i okolnosti od kojih ovisi ostvarivanje pojedinačnog prava, posjetom kućanstva podnositelja zahtjeva - korisnika ili na drugi odgovarajući način.

**Članak 45.**

Ostvarivanje prava, u pravilu, počinje teći od prvog dana sljedećeg mjeseca nakon podnošenja zahtjeva, ukoliko ovim Pravilnikom nije drugačije utvrđeno.

**Članak 46.**

(1) O zahtjevu za ostvarivanje prava propisanih ovim Pravilnikom odlučuje Odjel rješenjem, ukoliko ovom Pravilnikom nije drugačije utvrđeno.

(2) O žalbi protiv rješenja Odjela odlučuje nadležno tijelo Splitsko dalmatinske županije.

**Članak 47.**

(1) Korisnik kojem je priznato pravo propisano ovom Pravilnikom, dužan je Odjelu prijaviti svaku promjenu činjenica i okolnosti koje utječu na daljnje korištenje ili opseg prava, odmah, a najkasnije u roku od 8 dana od dana nastanka promjene.

(2) Ako se promjene činjenice i okolnosti o kojima ovisi ostvarivanje pojedinog prava iz socijalne skrbi iz ove Odluke, Odjel će donijeti novo rješenje.

(3) Ako korisnik prava nakon promijenjenih okolnosti i nadalje ispunjava uvjete za korištenje prava iz Pravilnika u manjem ili većem iznosu od već priznatog prava, pravo u izmijenjenom iznosu priznaje se od prvog dana sljedećeg mjeseca nakon mjeseca u kojem je promjena nastala.

(4) Ako zbog promijenjenih okolnosti korisnik ne ispunjava uvjete za daljnje korištenje prava iz Pravilnika, pravo se ukida sa zadnjim danom u mjesecu kada je promjena nastala.

(5) U slučaju smrti korisnika samca, prava iz Pravilnika prestaju sa zadnjim danom u mjesecu kada je promjena nastala, a u slučaju smrti člana kućanstva iznos prava iz Pravilnika umanjuje se za njegov udio od prvog dana sljedećeg mjeseca nakon mjeseca u kojem je isti umro.

**Članak 48.**

Informacije o mogućnostima ostvarivanja prava utvrđenih ovom Pravilnikom stranke mogu dobiti u Odjelu u uredovno vrijeme za rad sa strankama kao i putem web stranice Grada Trilja (<https://trilj.hr>)

**Članak 49.**

Odjel u suradnji s drugim odjelima Grada dužan je voditi evidenciju i dokumentaciju o ostvarivanju prava iz socijalne skrbi propisanih ovom Pravilnikom.

**Članak 50.**

Korisnik koji je ostvario neko pravo iz socijalne skrbi propisano ovom Pravilnikom, dužan je vratiti neosnovano primljenu naknadu, odnosno financijsku protuvrijednost primljene socijalne usluge i/ili pomoć ako:

- je ostvario **pravo koje mu ne pripada** na temelju neistinitih ili netočnih podataka za koje je on, njegov skrbnik ili njegov udomitelj znao ili je morao znati da su neistiniti, odnosno netočni ili na drugi protupravan način ostvario pravo koje mu ne pripada,

- je ostvario **pravo koje mu ne pripada** zbog toga što on, njegov skrbnik ili njegov udomitelj nije prijavio promjenu koja utječe na gubitak ili opseg prava za koju je on, odnosno njegov skrbnik ili njegov udomitelj znao ili je morao znati,

- mu je isplaćena naknada, odnosno pružena socijalna usluga i/ili pomoć na koju nije imao pravo prema rješenju ili mu je naknada, odnosno pomoć isplaćena u većem iznosu od iznosa određenog u rješenju.

**Članak 51.**

Kada Odjel utvrdi okolnosti iz članka 52. ovog Pravilnika, pozvat će korisnika da neosnovano primljenu naknadu, odnosno financijsku protuvrijednost primljene socijalne usluge i/ili pomoć vrati u roku od 15 dana od dana zaprimljene obavijesti o utvrđenim okolnostima.

**Članak 52.**

Odjel može sa korisnikom sklopiti nagodbu o načinu i vremenu povrata neosnovano primljene naknade, odnosno financijske protuvrijednosti primljene socijalne usluge i/ili pomoći pri čemu se uzima u obzir imovno stanje i socijalni položaj korisnika.

**Članak 53.**

(1) Ako obveznik povrata neosnovano primljene naknade odnosno financijske protuvrijednosti primljene socijalne usluge i/ili pomoći ne izvrši povrat iste u zadanom roku, Grad je ovlašten podnijeti tužbu radi povrata naknade.

(2) Grad neće podnijeti tužbu radi povrata iznosa iz stavka 1. ovog članka ako bi ostvarivanjem tražbine korisnik i članovi njegove obitelji ostali bez imovine, odnosno prihoda potrebnog za podmirenje osnovnih stambenih i drugih životnih potreba.

**VII. PRIJELAZNE I ZAVRŠNE ODREDBE**

**Pravne i fizičke osobe koje obavljaju djelatnost socijalne skrbi**

**Članak 54.**

Djelatnost socijalne skrbi obavljaju:

1. ustanove socijalne skrbi:

a) Zavod

b) Obiteljski centar

c) dom socijalne skrbi i

d) Centar za pomoć u kući

**2. jedinica lokalne i područne (regionalne) samouprave** odnosno Grad Zagreb

3. udruga, vjerska zajednica i druga pravna osoba

4. fizička osoba kao profesionalnu djelatnost ili kao obrtnik

5. udomiteljska obitelj.

**CENTAR ZA POMOĆ U KUĆI**

**Djelokrug, osnivači centra za pomoć u kući**

**Članak 55.**

(1) Centar za pomoć u kući je ustanova socijalne skrbi koja se osniva za pružanje svih ili pojedinih aktivnosti usluge pomoći u kući iz članka 102. Zakona o socijalnoj skrbi.

(2) Centar za pomoć u kući **mogu** **osnovati jedinice lokalne i područne (regionalne) samouprave** odnosno Grad Zagreb, vjerska zajednica, trgovačko društvo, udruga i druga domaća i strana pravna i fizička osoba pod uvjetima i na način propisan Zakonom o socijalnoj skrbi i zakonom kojim se uređuju ustanove.

**Evidencija i dokumentacija**

**Članak 56.**

(1) **Jedinica lokalne i područne (regionalne) samouprave** odnosno Grad Zagreb dužan je voditi evidenciju i dokumentaciju o priznatim pravima u sustavu socijalne skrbi propisanim ovim Zakonom, posebnim propisima i općim aktima jedinice lokalne i područne (regionalne) samouprave odnosno Grada Zagreba.

(2) **Jedinica lokalne i područne (regionalne) samouprave** odnosno Grad Zagreb dužan je o podacima o korisnicima i naknadama iz sustava socijalne skrbi iz evidencije i dokumentacije iz stavka 1. ovoga članka izraditi godišnje izvješće.

(3) **Jedinica lokalne samouprave** dužna je jedinici područne (regionalne) samouprave dostaviti godišnje izvješće iz stavka 2. ovoga članka u elektroničkom obliku u računalnom programu u vlasništvu Ministarstva, a jedinica područne (regionalne) samouprave dužna je objediniti i potvrditi dostavljena godišnja izvješća jedinica lokalne samouprave te ih dostaviti Ministarstvu u elektroničkom obliku u računalnom programu u vlasništvu Ministarstva.

(4) Sadržaj i način vođenja evidencije i dokumentacije te način dostave, rokove i sadržaj godišnjeg izvješća jedinica lokalne i područne (regionalne) samouprave odnosno Grada Zagreba **pravilnikom** propisuje ministar.

**Rad za opće dobro bez naknade**

**Članak 57.**

(1) Jedinice lokalne i područne (regionalne) samouprave odnosno Grad Trilj dužan je organizirati rad za opće dobro bez naknade za radno sposobne i djelomično radno sposobne samce ili članove kućanstva koji su **korisnici prava na zajamčenu minimalnu naknadu i određenih prva iz ovo Pravilnika** te snositi troškove za provedbu rada za opće dobro i zaštite na radu.

(2) Rad za opće dobro bez naknade izvršava se na temelju ugovora kojim se određuje trajanje rada, mjesto obavljanja rada, opseg i vrsta posla.

**(3)** **Radno sposoban i djelomično radno sposoban samac ili član kućanstva koje je korisnik prava na zajamčenu minimalnu naknadu i prava iz članka 12. stavka 1. (točke 1.,2.i 3.) ovo Pravilnika na socijalne naknade dužan je odazvati se pozivu jedinice lokalne i područne (regionalne) samouprave odnosno Grada Trilja za sudjelovanje u radovima za opće dobro bez naknade**.

(4) Odredba stavka 3. ovoga članka ne odnosi se na osobe iz članka 26. Zakona o socijalnoj skrbi.

(5) **U radovima za opće dobro bez naknade osobe iz stavka 3. ovoga članka mogu sudjelovati od 60 do 90 sati mjesečno**.

**Članak 58.**

Ukoliko zbog smanjenog ostvarivanja proračunskih prihoda nema dovoljno sredstava za isplatu naknada odnosno socijalne usluge i/ili pomoći utvrđenih ovom Pravilnikom **Gradonačelnik** će, na prijedlog pročelnika Odjela, privremeno obustaviti isplatu istih ili odobriti isplatu u umanjenom iznosu razmjerno postotku ostvarivanja proračunskih prihoda, a ako prihodi budu trajno smanjeni predložit će Gradskom vijeću izmjene programa socijalno-zdravstvenih potreba Grada i ovog Pravilnika.

**Članak 59.**

Korisnicima prava kojima je neko od prava u smislu ovog Pravilnika utvrđeno na osnovi Pravilnika o socijalnoj skrbi osigurava se nastavljanje tih prava u skladu s izdanim rješenjima ili zaključcima Gradonačelnika dok za ostvarivanje tih prava postoje uvjeti.

**Članak 60.**

Postupci za ostvarivanje prava započeti prije stupanja na snagu ovo Pravilnika, dovršit će se po odredbama Pravilnika o socijalnoj skrbi koji je bio na snazi u vrijeme pokretanja postupka.

**Članak 61.**

Za sve ono što ovom Pravilnikom nije izrijekom definirano primjenjuju se važeće zakonske odredbe.

**Članak 62.**

Danom stupanja na snagu ove Pravilnika, prestaje važiti **Pravilnik o socijalnoj skrbi («Službeni glasnik Grada Trilja» 01/15**) i drugi akti kojima su regulirana socijalna prava.

**Članak 63.**

Ovaj Pravilnik objavit će se u „Službenom glasniku Grada Trilja“, a stupa na snagu **01.07.2023**. godine.

KLASA:

URBROJ:

Trilj, \_\_\_\_\_\_\_\_ 2023.

GRADSKO VIJEĆE GRADA TRILJA

Predsjednik Gradskog vijeća

Miljenko Marić, prof.

**Obrazloženje:**

Od donošenja zadnje Pravilnika o socijalnoj skrbi grada Trilja je nekoliko puta promijenjen Zakon o socijalnoj skrbi ( NN 18/22, 46/22, 119/22-stupio na snagu 17.02.2022.g.), a Odluka o visini Zajamčene novčane naknade je promijenjena na sjednici Vlade RH pa je ovaj prijedlog usklađen sa tim novonastalim okolnostima dok su u međuvremenu nastupili novi otežavajući elementi: povećanje inflacije, poskupljenje troškova života, pogotovo energenata (benzin, dizel, lož ulje, plin, drvo, peleti) što je dovelo do poskupljenja prehrambenih proizvoda i osnovnih životnih potreba. Također je od 01.01.2023. u primjeni Zakon o uvođenju eura kao službene valute u Republici Hrvatskoj (NN 57/22, 88/22) sa kojim se trebaju uskladiti i sve Odluke u kojima se definiraju plaćanja ili davanja u kunama. Uz to, jedna Odluka o Socijalnoj skrbi grada Trilja je prošla javnu raspravu te obustavljena odlukom gradonačelnika 2022.g., a ta odluka nije u skladu sa zakonom potvrđena od nadležnog državnog tijela.

Donesen je i **novi** **Zakon o rodiljnim i roditeljskim potporama NN 152/22** – na snazi od 01.01.2023. pa se potrebno uskladiti i sa tom novelom, jer je u međuvremenu prestao vrijediti Zakon o rodiljnim i roditeljskim potporama (NN [85/08](http://www.zakon.hr/cms.htm?id=341), [110/08](http://www.zakon.hr/cms.htm?id=342), [34/11](http://www.zakon.hr/cms.htm?id=343), [54/13](http://www.zakon.hr/cms.htm?id=344), [152/14](http://www.zakon.hr/cms.htm?id=1679), [59/17](https://www.zakon.hr/cms.htm?id=18517), [37/20](https://www.zakon.hr/cms.htm?id=43671) i 85/22).

A**peliram da se ove 2023.** godine **napravi totalni zaokret svih politika** **po pitanju demografije i socijale** te da svi predstavnici građana (vladajući i oporba) na razini gradova, općina, županija i države zauzmu za demografske potpore i podršku obiteljima sa posebnim naglaskom na brojnijim obiteljima jer su to najvrjednija ulaganja sa posebnom dodanom vrijednošću, ne radi se tu o trošku nego investicijama koje su višestruko isplative, radi se u ulaganjima u najvrjedniji resurs, odnosno u ljudski život (novo ljudsko biće) i u ljude kojima prijeti socijalna isključenost.

Potičem gradonačelnika, sve lokalne vijećnike i druge da u svoje programe i planove uvrste olakšice za rađanje, novorođenčad i druge mjere za brojne obitelji i djecu kao što su: veći dječji doplatak i pravednije cenzusne skupine, besplatni udžbenici za osnovnu i srednju školu, besplatni prijevoz za srednju školu, manji doprinosi za korištenje vrtića i jaslica ili besplatni vrtići, cjelodnevni vrtićki i jaslički programi, stimuliranje i poticanje poduzetnika koji zapošljavaju majke na pola radnog vremena, povećanje demografske stimulacije za rođenje prvog i drugog djeteta te trećeg i svakog sljedećeg djeteta, mirovinski staž za nezaposlene majke za 3. i svako sljedeće dijete, status majke odgojiteljice za majke koje imaju troje i više djece i pozitivnu diskriminaciju pri odlasku u mirovinu za majke koje su rodile i odgajale više djece, poticana stanogradnja, **dodjela zemljišta za novoosnovane mlade obitelji, oslobađanje od komunalne naknade, lakši postupak dobivanja građevinskih dozvola, jeftinije ili sufinancirane građevinske dozvole za izgradnju kuća i obiteljskih stanova, komasacijski i parcelacijski ubrzani postupci za građevinske parcele i drugo**.

Smatram da će se donošenjem ovo Pravilnika o socijalnoj skrbi Grada Trilja pomoći obiteljima poboljšati status vezano za smještaj djece u ustanovama predškolskog odgoja, a davanjem naknade roditeljima za neupisano dijete u dječji vrtić smanjiti pritisak za upis djece u vrtić te svakako cjelovitije i pravičnije urediti socijalna prava na području grada Trilja i njegovih naselja.

Molim nadležni Odjel grada da nomotehnički ispravi Pravilnik i uskladi ga sa zakonskim odredbama ukoliko neki članak ili stavak nije u skladu sa Zakonom, odnosno ukoliko je protuzakonit.

Hvala na razumijevanju.

Za predlagatelja Pravilnik pripremio:

Miljenko Marić, prof.